|  |  |
| --- | --- |
| Datum: 12/5 - 2014 | Projekt OBOGATENO UČENJE TUJIH JEZIKOV 2013-15 |

**Srednja trgovska šola**

**Ljubljana**

**VABILO**

Učitelje šole, vabimo na

strokovno **usposabljanje s kolegialnim opazovanjem timskega pouka**, ki bo

**v ponedeljek, 26. marca 2015, od 08.00** (točno) **do 13.00** (oz.14.00)

v prostorih **Srednje trgovske šole Ljubljana** (<http://www.sts-ljubljana.si/si/>)**,** Poljanska 28a , 1000 Ljubljana

1. **PREDSTAVITEV PROGRAMA USP**

|  |  |
| --- | --- |
| **Ime/Naslov**  | **JEZIKOVNO OBOGATENI KURIKUL: Razvijanje strokovne pismenosti**  |
| **Kratek opis**  | Programi profesionalnega usposabljanja učiteljev (v nadaljevanju: USP), ki jih izvajamo v okviru projekta OUTJ-3, na pragmatičen način povezujejo teorijo in prakso. Četudi navezujejo na uveljavljene tuje teorije, se osredinjajo na tiste, ki smo jih razvili pri nas, še zlasti znotraj projekta OUTJ in njegovih predhodnikov, saj prav te v največji možni meri upoštevajo specifike našega prostora in časa[[1]](#footnote-1) (*glej SITP, sistem sodelovalnega in timskega poučevanja* 🠢 *študijsko gradivo Timsko poučevanja[[2]](#footnote-2); MIKP[[3]](#footnote-3), sistem medpredmetnih in kurikularnih povezav* 🠢 *študijsko gradivo Jezikovne povezave*).Programi USP so namenjeni učiteljem vseh predmetov, ne le jezikovnih, saj izhajajo iz naslednjih temeljnih pedagoških predpostavk: * da sta jezikovna sporazumevalna zmožnost in predmetno-specifična pismenost ključnega pomena za učni uspeh na vsakem in vseh kurikularnih področjih in je zato »**vsak učitelj (tudi) učitelj jezika**«;
* da je za uspešno in učinkovito sporazumevanje v kateremkoli poklicu in v življenju nasploh potrebna dobro razvita **medkulturna zmožnost**;
* da je mogoče cilje vzgojno-izobraževalnih programov in/oz. kurikulov, še zlasti tiste, ki zadevajo transverzalne kompetence, celovito doseči le na nadpredmetni, tj. (kros)kurikularni ravni, in sicer s sistematičnim in načrtnim **medpredmetnim povezovanjem** ter **sodelovalnim in timskim poučevanjem na vsešolski ravni.**

Temeljni namen programov usposabljanja, ki jih izvajajo ModŠ, je **kolegialno opazovanje interaktivnega timskega pouka** ob doslednem upoštevanju **opazovalnega protokola** v naslednjem zaporedju korakov: 1. predopazovalna samopredstavitev opazovanih učiteljev;
2. fokusirano opazovanje, npr. poučevalnih dejavnosti in/oz. medsebojne pedagoške komunikacije učiteljev, ob uporabi opazovalnega obrazca;
3. poopazovalna samorefleksija opazovanih učiteljev in vodeni razgovor z učitelji-opazovalci.

Tokratno žarišče kolegialnega opazovanja timskega pouka je **dodana vrednost, ki jo ustvarjajo šola in učitelji** – za dijake in zase – **s timskim poučevanjem in medpredmetnim povezovanjem**. |
| **Šolski izvajalci**(po abecednem redu) | * **Andreja Peteros,** slovenska učiteljicaPSIH prodaje-praktični pouk
* **Demara Ivanić,** tuja učiteljica angleščine
* **Nataša Korošec,** učiteljica angleščine, vodja ŠPT
 |
| **Izvajalci ZRSŠ**(po abecednem redu) | * **Adi Muminović,** strokovni sodelavec projekta
* **Petra Založnik**, strokovna sodelavka projekta
 |
| **Ciljna skupina** | * **Učitelji vseh predmetov**

  |
| **Trajanje** | * **4 ur** (pedagoških)
 |
| **Datum in** **čas izvajanja** | * **Ponedeljek, 26. maj 2014, od 8.00 do 13.00** (oz. 14.00 z upoštevanjem časa za individualne konzultacije)
 |
| **Kraj izvajanja** | * **Srednja trgovska šola Ljubljana,** Poljanska 28a, 1000 Ljubljana
 |
| **Cilji in pričakovani rezultati** | Udeleženci programa profesionalnega usposabljanja na ModŠ:* razvijajo veščino pedagoškega opazovanja v funkciji kolegialnega učenja;
* z opazovanjem timskega pouka poglobijo svoj vpogled v sistem timskega in sodelovalnega poučevanja z njegove izvedbeni dimenziji, ter si v delavnicah z opazovanimi učitelji in kolegi z drugih šol izmenjajo stališča, poglede in izkušnje;
* poglobijo uvid v načrtovanje in izvajanje medpredmetnega povezovanja nejezikovnih predmetov;
* poglobijo razumevanje pojma strokovne pismenosti ter poznavanje didaktičnih pristopov k njenemu razvijanju z interdisciplinarnim medpredmetnim povezovanjem.
 |
| **Oblike** | * **Plenarne predstavitve**;
* **Vodene delavnice**
 |
| **Gradiva/Viri** | * Udeleženci po zaključku usposabljanja prejmejo vse uporabljeno gradivo v e-obliki, na usposabljanju samem pa izročke tistih gradiv, ki jih potrebujejo za izvedbo opazovanja (tj. opazovalne obrazce) in aktivno delo v delavnicah (tj. delovne liste).
 |
| **Izvedbeni pogoji** | * Ustrezno velik prostor z računalnikom in LCD projektorjem ter postavitvijo miz, ki omogoča delo v skupinah.
 |

1. **POTEK PROGRAMA USP**

|  |  |  |
| --- | --- | --- |
| ***Čas*** | ***Vsebina*** | ***Izvajalci in oblika*** |
| *07.45 - 08.00* | *Registracija udeležencev* | **Adi Muminović, ZRSŠ** |
| **08.00 - 8.45** | **SODELOVALNO IN TIMSKO POUČEVANJE:****Pregled vrst, oblik in značilnosti** | **Petra Založnik***Interaktivno predavanje* |
| **08.45 - 09.25** | **PREDOPAZOVALNA PREDSTAVITEV: Priprava udeležencev na opazovanje** **timskega pouka** | **Nataša Korošec****Andreja Peteros****Demara C. Ivanič***Predstavitev* |
| **09.25 – 09.45** | **Priprava udeležencev na opazovanje in zapisovanje opažanj** | **Adi Muminovič****Petra Založnik***Predstavitev* |
| *09.45 - 10.00* | *Odmor za kosilo* |  |
| **10.00 - 10.45** | **OPAZOVANJE UČNE URE 1** | **Andreja Peteros****Demara C. Ivanič***Izvajanje timskega pouka***Udeleženci** *Opazovanje in izpolnjevanje opazovalnega obrazca* |
| *10.45 - 11.15* | *Odmor za kosilo* |  |
| **11.15 - 12.45** | **POOPAZOVALNA REFLEKSIJA** **IZVAJALCEV TIMSKEGA POUKA** | **Andreja Peteros****Demara C. Ivanič***Poopazovalna refleksija* |
| **12.45 - 13.15** | **Refleksijska DELAVNICA:** **Vodeni pogovor z udeleženci o njihovih vtisih in mnenjih**  | **Petra Založnik***Moderacija***Udeleženci** *Sodelovanje v delavnici* |
| **13.15 - 14.00** | **INDIVIDUALNE KONZULTACIJE**  | **Šolski projektni tim****Projektni tim ZRSŠ** |

|  |  |
| --- | --- |
| Nataša Korošec, vodja ŠPT | Katja Pavlič Škerjanc, vodja projekta |

1. Projekti Evropski oddelki 2004-11; Usposabljanje učiteljev za posodobitev gimnazijskih programov 2008-10, dosegljivo na: <http://www.zrss.si/projektiess/default.asp?pr=1>; Sporazumevanje v tujih jezikih - Uvajanje inovativnih pristopov k poučevanju tujih jezikov z vključevanjem tujih učiteljev v izvedbeni kurikul 2008-10, dosegljivo na: <http://www.zrss.si/projektiess/default.asp?pr=3&iz=a1>; Obogateno učenje tujih jezikov 2010-12, dosegljivo na: <http://www.zrss.si/projektiess/default.asp?pr=6>; Obogateno učenje tujih jezikov II 2012-13, dosegljivo na: <http://www.zrss.si/projektiess/default.asp?pr=10> [↑](#footnote-ref-1)
2. Pavlič Škerjanc, Katja. 2013. Zavod RS za šolstvo, projekt Obogateno učenje tujih jezikov II, dosegljivo na: <http://www.zrss.si/projektiess/default.asp?pr=10&iz=skl&k=10lnk03> [↑](#footnote-ref-2)
3. Pavlič Škerjanc, Katja. 2013. Zavod RS za šolstvo, projekt Obogateno učenje tujih jezikov II, dosegljivo na: <http://www.zrss.si/projektiess/default.asp?pr=10&iz=skl&k=10lnk03> [↑](#footnote-ref-3)